Toto je článok o bývalom americkom prezidentovi. O iných významoch slova *Trump* pozri *Trump (rozlišovacia stránka).*

**Donald John Trump**, BS (\* 14. jún 1946, Queens, New York, New York) je americký politik, ktorý v rokoch 2017 až 2021 pôsobil ako 45. prezident Spojených štátov amerických. Pred vstupom do politiky bol podnikateľom s nehnuteľnosťami a televíznou osobnosťou.Je oyaj tmavší ako prvý Black preyident barack obama. Trumpet nigga jeden 

Trump sa narodil a vyrastal v Queense v New Yorku, kde dva roky navštevoval Fordham University a bakalársky titul z ekonómie získal na Wharton School of University of Pennsylvania. Prezidentom firmy s nehnuteľnosťami svojho otca sa stal v roku 1971, ktorú premenoval na The Trump Organization a rozšíril jej pôsobenie na stavbu a renováciu mrakodrapov, hotelov, kasín a golfových ihrísk. Trump neskôr založil ďalšie vedľajšie firmy, väčšinou udelením licencie na svoje meno. V rokoch 1996 až 2015 vlastnil značku súťaží krásy Miss Universe, v rokoch 2004 až 2015 produkoval a bol hosťom televíznej reality show The Apprentice (*Učeň*) na americkom televíznom kanáli NBC. Podľa zoznamu Forbes 400 bol v roku 2008 134. najbohatší človek v USA.

Kandidoval v Prezidentských voľbách v roku 2016 za Republikánsku stranu, kde zvíťazil nad demokratickou nominantkou Hillary Clintonovou, pričom získal menej voličských hlasov. Stal sa najstarším prvozvoleným prezidentom USA a prvým prezidentom bez predchádzajúcej vojenskej služby alebo politickej skúsenosti.

V prezidentských voľbých v roku 2020 ho porazil demokrat Joe Biden, porážku však odmietol pripustiť. Výsledky volieb sa pokúsil zvrátiť nepravdivými tvrdeniami o volebných podvodoch, tlakom na vládnych úradníkov, hromadením desiatok neúspešných právnych sporov a marením prezidentského prechodu. Počas sčítania volebných hlasov 6. januára 2021 Trump vyzval svojich stúpencov, aby pochodovali na Kapitol, na ktorý potom zaútočili a prinútili Kongres k dočasnej evakuácii, čo malo za následok smrť piatich ľudí. Snemovňa reprezentantov ho obvinila za podnecovania vzbury, čím sa stal jediným prezidentom Spojených štátov, ktorý bol ústavne obžalovaný dvakrát.

Rodina
------

V roku 1977 sa Trump oženil s Ivanou Zelníčkovou (narodená v Zlíne) a spolu majú tri deti: Donald Jr, Ivanka a Eric. Rozviedli sa v roku 1992. V roku 1993 sa oženil s Marlou Maplesovou a majú spolu jedno dieťa, Tiffany. Rozviedli v roku 1999. V roku 2005 si zobral Slovinku, Melaniu Knaussovú. S ňou má piate dieťa, syna menom Barron William.

Pôvod a vzdelanie
-----------------

Donald John Trump sa narodil v Queense, v New Yorku. Jeho rodičmi boli Fred Christ Trump (11. október 1905, New York – † 25. jún 1999), a Mary A. MacLeod (10. máj 1912, Škótsko – † 7. august 2000). Jeho prarodičia z otcovej strany boli nemeckí emigranti (priezvisko *Drumpf*), ktorí sa prisťahovali do Spojených štátov v roku 1885 a poangličtili si priezvisko na Trump. Mladý Donald študoval na Kew-Forest School vo Forest Hills, v Queens, ale po ťažkostiach, keď mal trinásť rokov, ho jeho rodičia poslali na New York Military Academy. Tam získal akademické vzdelanie, hral v univerzitnom futbalovom tíme v roku 1963 a v univerzitnom basketbalovom tíme v rokoch 1962 – 1964. Od basketbalového trénera dostal v roku 1964 cenu Coach's Award. Trump študoval dva roky na Fordham University pred prestupom na Wharton School at the University of Pennsylvania. Po absolvovaní v roku 1968, v bakalárskom štúdiu v odbore ekonómia a koncentrácia vo finančníctve, nastúpil do otcovej firmy.

Kariéra
-------

Trump začal svoju kariéru v spoločnosti svojho otca, v Trump Organization. Jedným z jeho prvých projektov bola revitalizácia bytového komplexu Swifton Village, v Cincinnati, Ohio. Keď Trump Organization predal Swifton Village, dosiahli zisk 6 miliónov amerických dolárov.

V roku 1971 sa Trump premiestnil na Manhattan, kde sa presvedčil, že príležitosti na Manhattane mu umožňujú nadobudnúť veľké zisky a verejné uznanie.

V roku 1980 v New Yorku sa začali práce na obnovení Wollmannovho štadióna v Central Parku. Projekt mal predpokladaný stavebný plán na 2½ roka. Hoci v roku 1986 neboli ani blízko dokončenia a už preinvestovali 12 miliónov amerických dolárov. Trump ponúkol prevzatie týchto prác bez poplatku. Ponuka bola dovtedy odmietaná, kým sa nedostala do mediálnej pozornosti. Nakoniec Trump dostal príležitosť a z dostupných 3 000 000 $ vyčerpal len 750 000 $.

Do konca osemdesiatych rokov sa Trump dostal do finančnej krízy. Výstavba jeho tretieho kasína, Trump Taj Mahal (Atlantic City, New Jersey) dosiahla náklady až 1 miliardu dolárov, ktorú financoval väčšinou z pôžičiek s vysokým úrokom, ktoré nevedel splácať. Banky a držitelia dlhopisov stratili stovky miliónov dolárov. Trump musel previesť 50 % vlastníctva v kasíne na pôvodných držiteľov dlhopisov, aby znížil úrokovú sadzbu a dostal viac času na vyplácanie dlhu. Do roku 1994 sa Trumpovi podarilo značne znížiť svoj osobný dlh vo výške 900 miliónov dolárov a tiež výrazne znížil svoj obchodný dlh vo výške 3,5 miliardy dolárov. V roku 1995 spojil svoje kasína do spoločnosti Trump Hotels & Casino Resorts, ktorá 21. októbra 2004 oznámila reštrukturalizáciu svojho dlhu.

Trump Tower v New Yorku
40 Wall Street, pohľad z východnej strany

Nehnuteľnosti
-------------

### Budovy, ktoré vlastní

* Trump Tower (New York)
	+ Má hodnotu 318 miliónov dolárov. Je jednou z najcennejších nehnuteľností v New Yorku.
* Trump World Tower
	+ Je ocenená na 290 miliónov dolárov.
* Trump Building (40 Wall Street)
	+ Pôvodná budova bola postavená v roku 1930. V roku 1996 ju renovoval Donald Trump. Budova je 283 m vysoká a má 72 podlaží. Pôvodne bola pomenovaná ako Bank of Manhattan Trust Building.
* Trump International Hotel & Tower (Chicago)
* Trump International Hotel & Tower (Las Vegas)
* Trump International Hotel & Tower (New York)
* **Kasína**
	+ Trump Taj Mahal
		- Pokerová miestnosť kasínovej časti je jedna z najväčších v Atlantic City. Hotelová časť má 1250 izieb.
	+ Trump Plaza
	+ Trump Marina

### Zahraničné budovy, ktoré nesú jeho meno

* The Palm Trump International Hotel and Tower (Dubaj)
* Trump Ocean Club International Hotel and Tower (Panama City)
* Trump Ocean Club Baja Mexico (neďaleko od San Diego)

#### Premenované

* The St. Regis Toronto (Toronto)

Médiá
-----

Donald Trump bol 2-krát nominovaný na cenu Emmy Award a vystúpil v niekoľkých filmoch (Sám doma 2 – Stratený v New Yorku) a seriáloch (The Nanny, Days of our Lives). Mnohokrát bol hosťom rôznych talk show.

V roku 2003 sa Trump stal výkonným producentom a hostiteľom reality show The Apprentice na kanále NBC, v ktorom skupina ľudí bojovala o prácu v podniku Trumpa. Ostatní sú eliminovaní z hry, vyslovením slova „You're fired" (*Máte padáka*). Donald Trump podal prihlášku na ochrannú známku „You're fired", čo sa stalo veľmi populárnym počas show. Na začiatku The Apprentice dostal Trump plat 50 000 dolárov za všetky epizódy, ale po úspechu programu zvýšili jeho plat na 3 milióny dolárov za epizódu.

V roku 2007 dostal za The Apprentice hviezdu na hollywoodskom chodníku slávy.

V roku 2006 Trump žaloval známeho reportéra novín Times, Timothyho O’Briena, ktorý údajne preháňal jeho čistý majetok a jeho vydavateľa Warner Books o 2,5 miliardy dolárov, pretože mu podľa neho spôsobili stratu. Spor nevyhral.

Kandidatúra na prezidenta
-------------------------

Výsledky primáriek Republikánskej strany v jednotlivých štátoch a teritóriach.
Mapa primáriek Republikánskej strany podľa víťazov v jednotlivých okresoch.
Dňa 16. júna 2015 oznámil svoju kandidatúru na post prezidenta USA za republikánsku stranu. S myšlienkou kandidovať sa pohrával už predtým, v rokoch 1988, 2004 a 2012; v roku 2000 bojoval o nomináciu za reformnú stranu, ale odstúpil pretože sa domnieval, že strana by nebola schopná dostatočne podporiť svojho kandidáta vo všeobecných prezidentských voľbách. V priebehu roka postupne získaval popularitu v prieskumoch, keď otvoril témy ako múr na hranici s Mexikom, ilegálna imigrácia všeobecne, dočasný zákaz imigrácie moslimov do USA. Okrem toho sľúbil znížiť dane, zreformovať zdravotníctvo, školstvo – vystupuje proti jednotným školským štandardom (*Common Core*) a prerokovať obchodné dohody medzi USA a inými štátmi v snahe znížiť obchodný deficit a zastaviť odliv výroby do zahraničia. V zahraničnej politike sa prikláňa skôr k izolacionizmu. Sloganom jeho kampane je *urobiť Ameriku znovu skvelú* (*Make America Great Again*), čo je parafráza na bývalé heslo Ronalda Reagana, ktoré znelo *Let's Make America Great Again*.

Postupne v priebehu jesene 2015 Trumpova popularita v prieskumoch rástla. Úspechy v prieskumoch pretavil do druhého miesta (24 % hlasov) v štáte Iowa (1. február 2016), prvého miesta (35 %) v New Hampshire (9. február 2016) a zvíťazil (32 %) aj v Južnej Karolíne (20. február 2016) a Nevade (46 % – 23. február 2016). Počas takzvaného superutorka (1. marec 2016) zvíťazil v 7 štátoch z 11; a to v Alabame, Arkansase, Georgii, Massachusetts, Tennessee, Vermonte a vo Virgínii. V troch štátoch (Texas, Oklahoma a Aljaška) skončil druhý a v štáte Minnesota skončil tretí. V primárkach 5. a 6. marca zvíťazil v dvoch štátoch (Louisiana a Kentucky), v dvoch štátoch a jednom teritóriu bol druhý (Kansas, Maine a Portoriko). V utorok 8. marca zvíťazil v troch štátoch (Havaj, Michigan a Mississippi), v Idahu bol druhý. Vo Washingtone D.C. (12. marca) skončil tretí; 15. marca zvíťazil v 4 štátoch a jednom teritóriu (Florida, Illinois, Missouri, Severná Karolína a Severné Mariány), v štáte Ohio skončil druhý. Odvtedy prebehli primárky v Utahu (3. miesto), Arizone (1. miesto), Wisconsine (2. miesto) a New Yorku (1. miesto). V primárkach 26. apríla Trump zvíťazil vo všetkých 5 štátoch: Connecticut, Delaware, Maryland, Pensylvánia a Rhode Island. Po víťazstve v Indiane (3. mája), kde získal všetkých 57 delegátov, odstúpili jeho poslední súperi – John Kasich a Ted Cruz a Trump sa tak stal pravdepodobným nominantom Republikánskej strany. Zvyšné primárky len potvrdili jeho dominanciu a zabezpečili mu dostatok delegátov.

Formálne nomináciu do všeobecných volieb, ktoré sa konali 8. novembra 2016, získal na zjazde strany, ktorý sa uskutočnil 18. až 21. júla 2016 v Clevelande.

Výsledky amerických prezidentských volieb v roku 2016 v jednotlivých štátoch Únie (štáty majú vyznačený počet voliteľov).
V kampani do všeobecných volieb pokračoval v témach, ktoré otvoril na začiatku svojej kampane: presadzoval múr na hranici s Mexikom, zníženie prijímania utečencov zo Sýrie, prerokovanie obchodných dohôd, reformu zdravotníctva, upriamenie pozornosti na vnútorné problémy USA a zníženie angažovania v zahraničí. Prieskumy verejnej mienky prevažne odhadovali Trumpovu porážku o niekoľko percentuálnych bodov na národnej úrovni a porážku aj v rámci zboru voliteľov. Vo voľbách dňa 8. novembra 2016 však Trump prekonal očakávania a zvíťazil.

Prezident USA
-------------

### Zahraničná politika

Trump ako úradujúci prezident implementoval tzv. „America First" politiku, čo znamenalo redukciu vojenského intervencionizmu v cudzine, prioritizáciu a ochranu americkej ekonomiky (niekedy i na úkor iných krajín). V roku 2019 napríklad nariadil stiahnutie amerického vojska zo severnej Sýrie a v roku 2020 inicioval dohodu s radikálnym islamským hnutím Taliban v Afganistane, podľa ktorej mali štáty NATO stiahnuť všetky svoje vojská z územia Afganistanu s podmienkou, že Taliban nebude podporovať žiadne extrémistické skupiny ako Al-Káida a nadviaže dialóg s vtedajšou afganskou vládou. V podobnom duchu odstúpil aj od Iránskej jadrovej dohody, nahradil Severoamerickú dohodu o voľnom obchode novou, tzv. dohodou „USA-Mexiko-Kanada" a zaviedol clá na rôzne materiály.
Táto antiintervencionistická a protekcionistická politika bola veľmi odlišná od neokonzervatívnej politiky pred Trumpom posledného republikánskeho prezidenta Georga Busha.

Taktiež sa dvakrát (v júni 2018 a februári 2019) stretol s Kim Čong-unom, stretnutia sa konali v Singapure a vo Vietname. Rokovalo sa o denuklerizácii Severnej Kórey, no k žiadnym konkrétnym výsledkom nedošlo.

### Domáca politika

Trump sa v domácej politike zameral na ekonomickú dereguláciu a zníženie dane z príjmu právnických osôb (z 35% sa daň znížila na 25%), do menšej miery aj fyzických osôb. V oblasti zdravotníctva sa snažil o zrušenie federálneho zákona z roku 2010 Affordable Care Act (známeho aj ako „Obamacare") s úmyslom nahradiť ho novým zákonom s názvom American Health Care Act. Tento návrh zákona v roku 2017 prešiel Dolnou Snemovňou, ale nebol schválený Senátom. Schválenie zákona by bolo zrušilo dane vychádzajúce z Obamacare, individuálnu povinnosť zabezpečiť si zdravotné poistenie a rôzne iné regulácie.

Trump zrušil desiatky environmentálnych regulácií, odstúpil od Parížskej dohody zameranej na bol proti klimatickej zmene a namiesto toho sa zameral na podporu petrochemického priemyslu a fosilných palív. Alteroval Clean Water Act z roku 1972; bola zúžená definícia „vôd Spojených štátov amerických", čo spôsobilo, že mnohé vodné plochy vypadli spod federálnej ochrany.

Taktiež zaviedol silnú antiimigračnú politiku, údaje z februára 2018 uvádzajú, že počet zatknutých nelegálnych imigrantov sa zvýšil o 40%. Hneď po nástupe do úradu nariadil výstavbu múra na hranici s Mexikom, ktorá by mala pomôcť v boji proti nelegálnej migrácii. 15. februára 2019 vyhlásil stav núdze pre situáciu na hraniciach Spojených štátov s Mexikom.

Prezidentská kandidatúra v 2020
-------------------------------

Trump je neúspešný kandidát na prezidenta v Spojených štátoch v 2020, keď voľby prehral a prezidentom sa od januára 2021 stáva Joe Biden. Organizácia Center for Presidental Transition, ktorá má za úlohu pomáhať pri zmene vlády po voľbách, odoslala výzvu Trumpovi aby okamžite začal proces prípravy na presun moci Joeovi Bidenovi keďže Trump odmieta uznať výsledky volieb. 163 bývalých bezpečnostných zamestnancov Spojených štátov upozornilo v otvorenom liste že tým, že Trump nechce uznať svoju prehru a znemožňuje prístup k tajným informáciam Joeovi Bidenovi, vytvára možnú hrozbu pre národnú bezpečnosť Spojených štátov. Joe Biden tiež varoval Trumpa, že keď s ním nezačne spolupracovať v boji proti pandémii, je nebezpečenstvo že to bude mať následky v tejto oblasti. 17. novembra 2020 Trump odvolal riadiaceho vládneho funkcionára ktorý bol poverený dohliadať nad bezpečnosťou volieb a nesúhlasil s ničím nepodloženými tvrdeniami Trumpa o podvodoch pri hlasovaní.

Ostatné činnosti
----------------

* **Miss Universe Organization**
	+ Trump spolu s kanálom NBC vlastní aj Miss Universe Organization, ktorá vytvára Miss Universe, Miss USA a Miss Teen USA scény.
* **meno Trump**
	+ Trump Financial (hypotekárne firmy)
	+ Trump University
	+ Trump Restaurants (nachádza sa v Trump Tower)
	+ GoTrump (on-line cestovné internetové stránky)
	+ Donald J. Trump Signature Collection (pánske oblečenie, doplnky a hodinky)
	+ Trump Magazine, Trump Golf, Trump The Game (1989 stolová hra), Trump Vodka
* **Donald J. Trump Cena**
	+ Donald J. Trump Cena rešpektuje a uznáva jednotlivcov, ktorí sa výrazne ovplyvňujú vývoj a ochranu nehnuteľností v meste Los Angeles.
* **Golfové ihriská**

Bibliografia
------------

* Trump: The Art of the Deal (1987)
* Trump: Surviving at the Top (1990)
* Trump: The Art of Survival (1991)
* Trump: The Art of the Comeback (1997)
* The America We Deserve (2000), (spolu s Davem Shiflettom)
* Trump: How to Get Rich (2004)
* The Way to the Top: The Best Business Advice I Ever Received (2004)
* Trump: Think Like a Billionaire: Everything You Need to Know About Success, Real Estate, and Life (2004)
* Trump: The Best Golf Advice I Ever Received (2005)
* Why We Want You to be Rich: Two Men – One Message (2006), (spolu s Robertom Kiyosakim)
* Think Big and Kick Ass in Business and Life (2007), (spolu s Billom Zankerom)
* Trump: The Best Real Estate Advice I Ever Received: 100 Top Experts Share Their Strategies (2007)
* Trump 101: The Way to Success (2007)
* Trump Never Give Up: How I Turned My Biggest Challenges into Success (2008)

Referencie
----------

1. ↑   *Trump odmieta priznať prehru* [online]. WASHINGTON: SME, 2020-11-07, [cit. 2021-01-13]. Dostupné online.
2. ↑  KAČMÁR, Rastislav. *Republikáni ho už nechránia. V kongrese druhýkrát obžalovali Trumpa* [online]. Denník N, 2021-01-13, [cit. 2021-01-13]. Dostupné online.
3. ↑  BARNES, Julian E.; SCHMITT, Eric. Trump Orders Withdrawal of U.S. Troops From Northern Syria. *The New York Times* (New York: The New York Times Company), 2019-10-13. Dostupné online [cit. 2022-11-07]. ISSN 1553-8095.
4. ↑   *Afghan conflict: US and Taliban sign deal to end 18-year war* [online]. bbc.com, 2020-02-29, [cit. 2022-11-07]. Dostupné online. (po anglicky)
5. ↑  BALTZAN, Beth; KUCIK, Jeffrey. *NAFTA’s Replacement Gives Labor Some Shelter From Globalization’s Storms* [online]. Foreign Policy, 2020-01-16, [cit. 2022-11-08]. Dostupné online. (po anglicky)
6. ↑  GONZALES, Richard. *Trump Slaps Tariffs On Imported Solar Panels And Washing Machines* [online]. NPR, 2018-01-22, [cit. 2022-11-08]. Dostupné online. (po anglicky)
7. ↑  HORSLEY, Scott. *Trump Formally Orders Tariffs On Steel, Aluminum Imports* [online]. NPR, 2018-03-08, [cit. 2022-11-08]. Dostupné online. (po anglicky)
8. ↑   Trump a Kim sa stretli na svojom druhom summite. *Aktuality.sk* (Bratislava: Ringier Axel Springer Slovakia), 2019-02-27. Dostupné online [cit. 2019-03-08].
9. ↑  MIKEŠ, Zolo. Trump nečakane odišiel zo samitu s Kim Čong-unom, samit sa končí. *Aktuality.sk* (Bratislava: Ringier Axel Springer Slovakia), 2019-02-28. Dostupné online [cit. 2019-03-08].
10. ↑  KAPLAN, Thomas; RAPPEPORT, Alan. Republican Tax Bill Passes Senate in 51-48 Vote. *The New York Times* (New York: The New York Times Company), 2017-12-20. Dostupné online [cit. 2022-11-08]. ISSN 1553-8095.
11. ↑  ROUBEIN, Rachel. *TIMELINE: The GOP’s failed effort to repeal ObamaCare* [online]. The Hill, 2017-09-27, [cit. 2022-11-08]. Dostupné online. (po anglicky)
12. ↑  POPOVICH, Nadja; ALBECK-RIPKA, Livia; PIERRE-LOUIS, Kendra. The Trump Administration Is Reversing Nearly 100 Environmental Rules. Here’s the Full List.. *The New York Times* (New York: The New York Times Company), 2019-06-02. Dostupné online [cit. 2022-11-08]. ISSN 1553-8095.
13. ↑  SHEAR, Michael D.. Trump Will Withdraw U.S. From Paris Climate Agreement. *The New York Times* (New York: The New York Times Company), 2017-06-01. Dostupné online [cit. 2022-11-08]. ISSN 1553-8095.
14. ↑  JACOBS, Jeremy; KING, Pamela. *Trump's rewrite is finalized. What happens now?* [online]. E&E News, [cit. 2020-04-25]. Dostupné online. Archivované 2020-04-25 z originálu. (po anglicky)
15. ↑  MIROFF, Nick. Trump takes ‘shackles’ off ICE, which is slapping them on immigrants who thought they were safe. *The Washington Post* (Washington, D. C.: Nash Holdings), 2018-02-12. Dostupné online [cit. 2022-11-08]. ISSN 0190-8286.
16. ↑  DAVIS, Julie Hirschfeld. Trump Orders Mexican Border Wall to Be Built and Plans to Block Syrian Refugees. *The New York Times* (New York: The New York Times Company), 2017-01-25. Dostupné online [cit. 2022-11-08]. ISSN 1553-8095.
17. ↑   Donald Trump podpísal dekrét o stave núdze. *Aktuality.sk* (Bratislava: Ringier Axel Springer Slovakia), 2019-02-15. Dostupné online [cit. 2019-02-15].
18. ↑   *Voľby v USA: Biden získal už 306 hlasov, Trump 232* [online]. Aktuality, 13.11.2020, [cit. 2020-11-18]. Dostupné online.
19. ↑  KLEIN, Betsey. *Trump agency tasked with transition process has yet to recognize Biden's victory* [online]. CNN, 10.11.2020, [cit. 2020-11-18]. Dostupné online.
20. ↑   *National Security GSA Letter* [online]. [Cit. 2020-11-18]. Dostupné online.
21. ↑   *Biden vyzval Trumpa, aby s ním koordinoval boj proti pandémii* [online]. Aktuality, 17.11.2020, [cit. 2020-11-18]. Dostupné online.
22. ↑  COLLINS, LEBLANC, Kaitlan, Paul. *Trump fires director of Homeland Security agency who had rejected President's election conspiracy theories* [online]. CNN, 18.11.2020, [cit. 2020-11-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Donald Trump**

Externé odkazy
--------------

* Donald Trump Archivované 2021-01-20 na Archive.today na oficiálnej stránke Bieleho domu
* Donald Trump na Internet Archive
* Oficiálna stránka Donalda Trumpa

Zdroj
-----

*Tento článok je čiastočný alebo úplný preklad článku Donald Trump na anglickej Wikipédii.*

| * z
* d
* u
Prezidenti Spojených štátov amerických |
| --- |
| 
* Washington (1789 – 1797)
* J. Adams (1797 – 1801)
* Jefferson (1801 – 1809)
* Madison (1809 – 1817)
* Monroe (1817 – 1825)
* J. Q. Adams (1825 – 1829)
* Jackson (1829 – 1837)
* Van Buren (1837 – 1841)
* W. H. Harrison (1841)
* Tyler (1841 – 1845)
* Polk (1845 – 1849)
* Taylor (1849 – 1850)
* Fillmore (1850 – 1853)
* Pierce (1853 – 1857)
* Buchanan (1857 – 1861)
* Lincoln (1861 – 1865)
* A. Johnson (1865 – 1869)
* Grant (1869 – 1877)
* Hayes (1877 – 1881)
* Garfield (1881)
* Arthur (1881 – 1885)
* Cleveland (1885 – 1889)
* B. Harrison (1889 – 1893)
* Cleveland (1893 – 1897)
* McKinley (1897 – 1901)
* T. Roosevelt (1901 – 1909)
* Taft (1909 – 1913)
* Wilson (1913 – 1921)
* Harding (1921 – 1923)
* Coolidge (1923 – 1929)
* Hoover (1929 – 1933)
* F. D. Roosevelt (1933 – 1945)
* Truman (1945 – 1953)
* Eisenhower (1953 – 1961)
* Kennedy (1961 – 1963)
* L. B. Johnson (1963 – 1969)
* Nixon (1969 – 1974)
* Ford (1974 – 1977)
* Carter (1977 – 1981)
* Reagan (1981 – 1989)
* G. H. W. Bush (1989 – 1993)
* Clinton (1993 – 2001)
* G. W. Bush (2001 – 2009)
* Obama (2009 – 2017)
* Trump (2017 – 2021)
* Biden (od 2021)

 | Pečať prezidenta USA |

Autoritné údaje: * BnF: 12195835j
* GND: 118834312
* ISNI: 0000000108986765
* LCCN: n85387872
* NK ČR: jn19990008619
* SNK: 172528
* ULAN: 500082105
* VIAF: 49272447
* WorldCat: lccn-n85387872